b'\n_START_ARTICLE_\nDrevesno skakanje\n_START_PARAGRAPH_\nDrevesno skakanje (izvirno angle\xc5\xa1ko Tree Jumping) je bila voja\xc5\xa1ka padalska tehnika, ki so jo razvili v SAS._NEWLINE_Drevesno skakanje je nastalo kot posledica protigverilskega d\xc5\xbeungelskega bojevanja v Malaji._NEWLINE_Zaradi gostega d\xc5\xbeungelskega rastja je bil pe\xc5\xa1a\xc4\x8denje zelo zamudno, zato je bil zra\xc4\x8dni transport pomemben dejavnik hitrega premika po takem terenu. Toda pristajanje je bilo tudi nemogo\xc4\x8de, saj je bilo v d\xc5\xbeungli le malo jas, ki so bile primerne za pristajanje in vzlet letal._NEWLINE_Zato sta dva pripadnika SAS, Johnny Cooper in Alistar MacGregor, pri\xc5\xa1la do ideje, kako re\xc5\xa1iti ta problem. Transportna letala bi odvrgla padalce nad d\xc5\xbeunglo, ki bi nato pristali v kro\xc5\xa1njah dreves. Vsak padalec bi bil opremljen z dolgo vrvjo, s katero bi se nato spustil na tla._NEWLINE_Ta padalska tehnika je bila prvi\xc4\x8d preizku\xc5\xa1ena februarja 1954, ko so odvrgli 54 mo\xc5\xbe, ki so imeli le manj\xc5\xa1e po\xc5\xa1kodbe. Toda potem, ko so se ubili 3 vojaki, so to tehniko opustili.'